รวบติวเตอร์ดัง ตุ๋น30ล้าน ฝากรัฐวิสาหกิจ
เหยื่อลูกศิษย์โดนนับสิบคน รีดเงินรายหัว5-6.5แสนบาท สอบพบเป็นเครือข่ายใหญ่,ตำรวจกองปราบฯ รวบ ติวเตอร์แทน หุ้นส่วนสถาบันกวดวิชาหน้า ม.รามฯ คาร้านสุกี้ อ้างรู้จักผู้ใหญ่ในวงราชการ สามารถฝากเข้าทำงานเป็นตำรวจและหน่วยงานรัฐวิสาหกิจ เรียกรับเงินหัวละ 5-6.5 แสนบาท พบเริ่มตุ๋นตั้งแต่ปี 59 มีเหยื่อหลงเชื่อหลายสิบราย สร้างความเสียหายกว่า 30 ล้านบาท อยู่ระหว่างตามจับเพื่อนร่วมแก๊งที่เหลือ,รวบติวเตอร์แสบตุ๋นเหยื่อฝากเข้าหน่วยงานรัฐ เปิดเผยเมื่อเวลา 10.00 น. วันที่ 16 ก.ย. พล.ต.ต.สุทิน ทรัพย์พ่วง ผบก.ป. พ.ต.อ.ธงชัย อยู่เกษ ผกก.1 บก.ป. พ.ต.ต.มนูญ แก้วกล่ำ สว.กก.1.บก.ป. ร.ต.ท.สรัล ยศพลพิเนตร รอง สว.กก.1 บก.ป. พร้อมพวกร่วมกันจับกุมนายวีระชัย กาละภักดี หรือติวเตอร์แทน อายุ 41 ปี อยู่บ้านเลขที่ 142/56 ซอยลาดพร้าว 102 แขวงพลับพลา เขตวังทองหลาง กทม. ผู้ต้องหาตามหมายจับศาลจังหวัดกาฬสินธุ์ ที่ จ.245/2560 ลงวันที่ 4 ส.ค.60 ข้อหาร่วมกันฉ้อโกง หลังร่วมกับพวกหลอกลวงผู้เสียหายหลายสิบราย ว่าสามารถฝากเข้าหน่วยงานราชการและรัฐวิสาหกิจได้ แต่ต้องเสียค่าดำเนินการ รวมมูลค่าความเสียหายกว่า 30 ล้านบาท จับกุมได้ที่ร้านนีโอ สุกี้ สาขาโลตัสทาวน์อินทาวน์ แขวงพลับพลา เขตวังทองหลาง กทม.,สืบเนื่องจากมีผู้เสียหายจำนวนมากเข้าแจ้ง ความกับตำรวจในหลายท้องที่ว่านายวีระชัย หรือติวเตอร์แทน ร่วมกับพวกเปิดสถาบันกวดวิชาแห่งหนึ่ง ภายในซอยรามคำแหง 43/1 แขวงหัวหมาก เขตบางกะปิ กทม. รับกวดวิชาเตรียมความพร้อมเพื่อสอบเข้าหน่วยงานราชการและรัฐวิสาหกิจ โดยติวเตอร์แทนจะตีสนิทกับผู้เข้ามากวดวิชา อ้างรู้จักผู้ใหญ่ในแวดวงราชการ สามารถฝากเข้าทำงานในหน่วยงานราชการและรัฐวิสาหกิจได้ หากต้องการเข้าทำงานในหน่วยงานรัฐวิสาหกิจ ใช้วุฒิ ป.ตรี ต้องจ่ายเงิน 650,000 บาท หากใช้วุฒิ ปวส.ต้องจ่ายเงิน 550,000 บาท ทั้งยังอ้างสามารถฝากเข้ารับราชการตำรวจ สังกัด บช.สตม.ได้ แลกกับค่าดำเนินการ 500,000 บาท ทำให้มีเหยื่อหลงเชื่อและจ่ายเงินเป็นจำนวนมาก สุดท้ายกลับไม่เป็นไปตามที่ตกลง เหยื่อทั้งหมดจึงทยอยเข้าแจ้งความกับตำรวจหลายท้องที่ กระทั่งติวเตอร์แทนถูกออกหมายจับดังกล่าว,พ.ต.ต.มนูญ แก้วกลํ่า สว.กก.1 บก.ป. เปิดเผยว่า สอบสวนเบื้องต้นผู้ต้องหารายนี้รับสารภาพร่วมกับพวกหลอกเหยื่อฝากเข้าทำงานจริง เงินที่ได้จะนำไปแบ่งให้สมาชิกในเครือข่าย ขณะนี้สามารถติดต่อผู้เสียหายได้แล้ว 6 คน อยู่ระหว่างติดตามตัวผู้เสียหายที่เหลืออีกหลายสิบคน รวมทั้งขยายผลหาผู้ร่วมกระทำผิด คุมตัวผู้ต้องหาส่งให้ สภ.คำม่วง จ.กาฬสินธุ์ ท้องที่เจ้าของหมายจับ ดำเนินคดีตามขั้นตอน,สำหรับนายวีระชัย หรือติวเตอร์แทน นับว่ามีชื่อเสียงในวงการกวดวิชามากพอสมควร พบพฤติการณ์การกระทำผิดตั้งแต่ปี 59 หากเหยื่อรายใดเอาเรื่องแจ้งความดำเนินคดี ติวเตอร์แทนจะติดต่อคืนเงินให้ แม้จะไม่ครบจำนวนแต่ผู้เสียหายส่วนใหญ่ต่างพอใจ จึงไม่ค่อยเกิดเป็นคดีความ ขณะนี้ชุดสืบสวน กก.1 บก.ป.อยู่ระหว่างติดต่อให้ผู้เสียหายทั้งหมดเข้าแจ้งความ
ตำรวจกองปราบฯ รวบ ติวเตอร์แทน หุ้นส่วนสถาบันกวดวิชาหน้า ม.รามฯ คาร้านสุกี้ อ้างรู้จักผู้ใหญ่ในวงราชการ สามารถฝากเข้าทำงานเป็นตำรวจและหน่วยงานรัฐวิสาหกิจ เรียกรับเงินหัวละ 5-6.5 แสนบาท
จับติวเตอร์,วีระชัย กาละภักดี,ฉ้อโกง,ฝากเข้าทำงาน,รัฐวิสาหกิจ